Spesiaal vir Maroela-lesers: Smul aan ŉ regte Karoo-lamtjopDaar is min dinge in die lewe so lekker soos ŉ brosgebraaide Karoo-lamtjoppie. Ons het vir jou ŉ groot bederf! Maroela Media het ŉ ooreenkoms gesluit met ŉ Karoo-skaapboer wat spesiaal vir ons lesers lamsvleis lewer. Dis ook nie sommer enige boer nie – dié skaapboer, Nathan Naudé, se lamsvleis is vanjaar as die wenner in Saai se Lamb Champs-kompetisie aangewys. Bestel nou Daar is baie beperkte voorraad, so sorg dat jy vinnig spring en joune bestel. Die vleis is reeds in snitte verwerk en verpak, en word hardgevries op jou voorstoep afgelewer. (Let wel: Ons kan met hierdie ronde ongelukkig slegs in Pretoria aflewer.) “Daar is min dinge so eie aan ons Afrikaanse kultuur soos ŉ dag langs die swembad met waatlemoen, kinders wat in die water baljaar, ŉ braaivleisvuur wat knetter en die geur van ŉ skaaptjoppie wat die bure se monde laat water,” sê Susan Lombaard, uitvoerende hoof van Maroela Media. “Soveel te meer ŉ Karoo-tjoppie met daardie kenmerkende bossiegeur. “Ons lesers en ons kultuur lê ons na aan die hart. Maar so ook ons boere, wat die afgelope paar jaar deur groot uitdagings in die gesig gestaar is. Met hierdie inisiatief wil ons vir boere ŉ platform skep om direk hul produk aan kopers te lewer sodat hulle ŉ hele paar rand ekstra in die sak kry, terwyl kopers aan topgehalte lamsvleis kan smul. Almal wen dus.” En as dié inisiatief slaag, mag ons dalk net weer probeer om so ŉ geleentheid te skep, want daar is ŉ hele paar ander boere wat ook kan voordeel trek daaruit om kwaliteitvleis direk in ons huise neer te sit, sê sy. Tydens die bekendstelling van die tweede Lamb Champs-seisoen was Minki van der Westhuizen die seremoniemeester. Andriette en Nathan Naude is 2022 se wenners en Iné Bester is Saai se bedryfsbestuurder. (Foto verskaf) Skaapboere van reg oor Suid-Afrika het vanjaar elk ŉ lam ingeskryf om aan die Lamb Champs-kompetisie deel te neem, wat deur Saai en Buffelsfontein Brandewyn aangebied word. Nathan Naudé van Nitique Boerdery is aangewys as die familieboer in Suid-Afrika wat die lekkerste en sappigste lamsvleis produseer. Naudé boer met Merino-skape in Kriegerspoort in die Noord-Kaap. Hy het stof geskop in die oë van 50 boere wat om dié gesogte titel meegeding het. Nitique Boerdery is ŉ familieplaas in die hartjie van die Karoo. “Ons voorouers het in die vroeë 1820’s van Graaff-Reinet na die Richmond-distrik getrek en met skaapboerdery begin. Sewe generasies later is ons dankbaar vir die nalatenskap wat oorgedra is,” vertel Nathan. Dit is ŉ derde generasie familie-onderneming en verskaf uitvoergehalte lamsvleis, skaapvleis en wol. Saai is ŉ jong organisasie wat hulself as ŉ netwerk van familieboere geposisioneer het en is bekend daarvoor dat hulle vindingryke projekte van stapel stuur om die verskillende landboubedrywe te help, of bewusmaking daarvan te skep. “Braaivleis kom nie van winkelrakke af nie. Agter die winkelrak is daar ŉ wêreld van logistiek, verwerking en verpakking, en uiteindelik ŉ boereplaas waar ŉ plattelandse familie met geslagtelange ervaring met groot sorgsaamheid hul veekuddes afrond tot die beste tjoppies op jou kole,” sê dr. Theo de Jager, direksievoorsitter van Saai. Die Nitique-plaas (Foto verskaf) Die tweede seisoen van Lamb Champs is dié week by Buffelsfontein Beesboerdery in Pretoria bekendgestel en weereens gaan Lamb Champs ŉ amptelike soektog van stapel stuur om die lekkerste lamsvleis in Suid-Afrika te vind. Boere van oor Suid-Afrika word uitgenooi om hul lammers vir 2023 se kompetisie in te skryf. Daar is prysgeld van R50 000 op die spel, asook ŉ spogtrofee ter waarde van R80 000 wat deur die beeldhouer Nic van Rensburg gegiet is. Boere, voornemende borge en geesdriftige skaapeters kan op Lamb Champs se webblad gaan kyk waar daar aansoek gedoen en kaartjies gekoop kan word. Voltooi jou bestelling op hierdie bladsy om jou Karoo-lamsvleis te bestel. Die lamsvleis word in verskillende snitte verpak en jy kan self kies watter boks by jou behoeftes pas. Let op! Daar is baie beperkte voorraad beskikbaar van hierdie spesiale aanbod en ongelukkig sal ons met dié ronde slegs aflewerings in Pretoria kan behartig. As jy dalk die aanbod hierdie keer misloop maar wel belangstel om van so ŉ diens gebruik te maak, laat weet ons asseblief per e-pos by [email protected]. Klik hier om jou smullekker lamsvleis te bestel.